ଜଗତସିଂହପୁର, ଅଗଷ୍ଟ ୨୭(ଲୋକାଲ ୱାୟାର); ପୋସ୍କୋ ଇସ୍ପାତ ପ୍ରକଳ୍ପ ସ୍ଥାପନକୁ ସମର୍ଥନ କରି ବାସନ୍ଦ ୫୨ଟି ପରିବାରକୁ ଜିଲ୍ଲା ପ୍ରଶାସନ ଶେଷ କିସ୍ତି ଆର୍ଥିକ ସହାୟତା ପ୍ରଦାନ କରିଛି ।
ମୋ କୁଡିଆ ଯୋଜନାରେ ସେମାନଙ୍କୁ ଘର ନିର୍ମାଣ ପାଇଁ ଶେଷ କିସ୍ତି ପ୍ରଦାନ କରାଯାଇଛି । ପୋସ୍କୋ ପ୍ରକଳ୍ପକୁ ସମର୍ଥନ ଦେଇଥିବାରୁ ପାଟଣା ଗାଁର ୫୨ଟି ପରିବାର ଶିଳ୍ପ ବିରୋଧୀ କର୍ମକର୍ତାଙ୍କ ଦ୍ୱାରା ବାଛନ୍ଦ ହୋଇ ଗାଁ ଛାଡିଥିଲେ ।
କର୍ମକର୍ତ୍ତାମାନେ ସେମାନଙ୍କ ଘରଦ୍ୱାର ପୋଡ଼ି ଦେବା ସହ ପାନବରଜ, ୧୫୦ ଏକର ଚାଷଜମି ଭଳି ସ୍ଥାବର ସମ୍ପତି ଅକ୍ତିଆର କରି ନେଇଥିଲେ । ପରେ ଏହି ପରିବାରଗୁଡିକୁ ପସ୍କୋ ଟ୍ରାନଜିଟ୍ କଲୋନୀରେ ଜୁନ ୨୬, ୨୦୦୭ରେ ଥଇଥାନ କରା ଯାଇଥିଲା ।
ପସ୍କୋ କମ୍ପାନୀ ପ୍ରକଳ୍ପ ସ୍ଥାପନ ନିଷ୍ପତ୍ତିରୁ ଓହରି ଯିବା ପରେ ଜିଲ୍ଲା ପ୍ରଶାସନ ଓ ଗାଁର ନେତାଙ୍କ ହସ୍ତକ୍ଷେପ କ୍ରମେ ୨୦୧୩ରେ ପରିବାରଗୁଡ଼ିକ ଗାଁକୁ ଫେରିଥିଲେ ।
ପସ୍କୋ ବିରୋଧୀ ସେମାନଙ୍କ ଘରଦ୍ୱାର ଭାଙ୍ଗି ଜଳାଇ ଦେଇଥିବାରୁ ଜିଲ୍ଲା ପ୍ରଶାସନ ଘର ନିର୍ମାଣ ପାଇଁ ସେମାନଙ୍କୁ ମୋ କୁଡିଆ ଯୋଜନାରେ ୭୦ ହଜାର ଟଙ୍କା ଓ ଏମଜିଏନଆରଇଜିଏସରେ ୧୫, ୬୦୦ ଟଙ୍କା ମଞ୍ଜୁର କରିଥିଲେ ।
୫୨ ପରିବାର ମଧ୍ୟରୁ ୪ଟି ପରିବାରକୁ ଆର୍ଥିକ ସହାୟତା ମିଳି ନଥିବାରୁ ସେମାନେ ଘର ନିର୍ମାଣ କରି ପାରିନାହାନ୍ତି । ବ୍ଲକ ଅଧିକାରୀମାନେ ବିଭିନ୍ନ ଆଳ ଦେଖାଇ ସେମାନଙ୍କୁ ୧୦ ହଜାର ଓ ୧୫୬୦୦ ଟଙ୍କାର ଶେଷ କିସ୍ତି ପ୍ରଦାନ କରୁନାହାନ୍ତି ।
ଜେଏସଡବ୍ଲୁ ଇସ୍ପାତ ପ୍ରକଳ୍ପ ପାଇଁ ଆଲୋଚନା ପରେ ପ୍ରଶାସନ ତତ୍ପରତା ପ୍ରଦର୍ଶନ କରି ଜଳସମ୍ପଦ ମନ୍ତ୍ରୀ ରଘୁନନ୍ଦନ ଦାସଙ୍କ ଉପସ୍ଥିତିରେ ୫୨ଟି ପରିବାରକୁ ବକେୟା ରାଶି ପ୍ରଦାନ କରିଛନ୍ତି ।
୪୮ଟି ପରିବାର ମଧ୍ୟରୁ ପ୍ରାୟ ୧୭ଟି ପରିବାରକୁ ୧ ହଜାର ଟଙ୍କା ଲେଖାଏଁ ଓ ତିନିଟି ପରିବାରକୁ ୧୦ ହଜାର ଟଙ୍କା ଲେଖାଏଁ ପ୍ରଦାନ କରା ଯାଇଥିଲା । ବାକି ପରିବାରକୁ ଶେଷ କିସ୍ତି ପ୍ରଦାନ କରାଯାଇଥିଲା ।
ପ୍ରଶାସନର ହସ୍ତକ୍ଷେପ ଯୋଗୁଁ ପାଞ୍ଚ ବର୍ଷ ପରେ ଶେଷ କିସ୍ତି ମିଳି ପାରିଛି । ୧୫ଦିନ ମଧ୍ୟ ଏମଜିଏନଆରଇଜିଏସ ବକେୟା ରାଶି ପ୍ରଦାନ କରିବାକୁ ପ୍ରଶାସନ ପକ୍ଷରୁ ପ୍ରତିଶ୍ରୁତି ଦିଆଯାଇଛି ବୋଲି ହିତାଧିକାରୀ ଚନ୍ଦନ ମହାନ୍ତି କହିଛନ୍ତି ।
ଜଳସମ୍ପଦ ମନ୍ତ୍ରୀ ରଘୁନନ୍ଦନ ଦାସ ହିତାଧିକାରୀମାନଙ୍କୁ ଏରସମାରେ ଆର୍ଥିକ ସହାୟତା ପ୍ରଦାନ କରିଥିବା ବେଳେ ଜିଲ୍ଲାପାଳ ସଂଗ୍ରାମ କେଶରୀ ମହାପାତ୍ର, ବିଡିଓ କୈଳାସ ଚନ୍ଦ୍ର ବେହେରା ପ୍ରମୁଖ ଉପସ୍ଥିତ ଥିଲେ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
